arnastofnun/IGC-2024 huggingface dataset:
S-371/2015

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 11. ágúst 2015, á hendur S-kk-þgf Ó-kk-þgf E-kk-þgf, kennitala 000000-0000, Snekkjuvogi 12, Reykjavík, fyrir þjófnaði í Reykjavík með því að hafa:

1. Sunnudaginn 25. janúar 2015 í Laugardalshöllinni, stolið spjaldtölvu af gerðinni iPod úr búningsklefa íþróttahallarinnar.

2. Miðvikudaginn 5. nóvember 2014 í fundarherbergi nr. 3 á Icelandair Hotel Natura, stolið fartölvu af gerðinni Dell, að áætluðu verðmæti 50.000 -100.000 krónur.

3. Sunnudaginn 30. nóvember 2014 í starfsmannaaðstöðu á Icelandair Hotel Natura, stolið þjórfé fjögurra starfsmanna úr læstum skápum þeirra, að verðmæti 78.000 krónur.

4. Fimmtudaginn 4. desember 2014 í starfsmannaaðstöðu á Icelandair Hotel Natura, stolið þjórfé úr læstum skáp eins starfsmanns, að verðmæti 10.000 krónur.

Teljast brot þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar sem lög leyfa.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæðis í ákæru.

Ákærði er fæddur í apríl 1970. Samkvæmt framlögðu sakavottorði, dagsettu 6. ágúst 2015, hefur ákærði ítrekað verið fundinn sekur um þjófnaði, síðast með dómi Héraðsdóms Reykjavíkur, uppkveðnum 27. febrúar 2015. Ákærða var með dóminum gert að sæta fangelsi í þrjá mánuði. Þau brot sem ákærði er nú fundinn sekur um voru öll framin fyrir uppkvaðningu framangreinds dóms og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940. Refsing ákærða er jafnframt ákvörðuð með hliðsjón af 77. gr. sömu laga. Með hliðsjón af skýlausri játningu ákærða og sakarefni málsins að öðru leyti þykir refsing ákærða hæfilega ákveðin fangelsi í 30 daga.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 161.200 krónur, að meðtöldum virðisaukaskatti.

Annan sakarkostnað leiddi ekki af málinu.

Af hálfu ákæruvaldsins flutti málið H-kk-nf R. G-kk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Ó-kk-nf E-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 161.200 krónur.

V-kvk-nf S-kvk-nf
S-3/2015

Mál þetta, sem dómtekið var í dag, er höfðað með ákæru, útgefinni af ríkissaksóknara 2. desember 2014, á hendur J-kk-þgf J-kk-þgf, kt. 260159-2599, Grettisgötu 12, Reykjavík, fyrir brot gegn valdstjórninni með því að hafa, aðfaranótt sunnudagsins 11. ágúst 2013, fyrir utan skemmtistaðinn B5 í Bankastræti, tekið í vinstri hönd lögreglumannsins K-kk-ef H-kk-ef G-kk-ef, sem þar var við skyldustörf, og snúið upp á hana.

Telst þetta varað við 1. mgr. 106. gr. almennra hegningarlaga nr. 19/1940, sbr. 1. gr. laga nr. 25/2007.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í janúar 1959. Sakaferill hans hefur ekki áhrif á refsingu. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði þóknun skipaðs verjanda síns, B-kk-ef E-kk-ef hdl., 81.840 krónur að meðtöldum virðisaukaskatti.

Af hálfu ákæruvaldsins flutti málið E-kk-nf E. L-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, J-kk-nf J-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði þóknun skipaðs verjanda síns, B-kk-ef E-kk-ef hdl., 81.840 krónur.

R-kvk-nf H-kvk-nf
S-40/2015

Mál þetta, sem dómtekið var í dag, er höfðað með ákæru, útgefinni af ríkissaksóknara 13. janúar 2015, gegn H-kk-þgf H-kk-þgf S-kk-þgf, kt. 000000-0000, Hraunbæ 175, Reykjavík, fyrir brot gegn valdstjórninni með því að hafa, að kvöldi föstudagsins 29. nóvember 2013, í kjölfar þess að ákærði var handtekinn að Kársnesbraut 94 í Kópavogi, í lögreglubifreið á leið að lögreglustöðinni við Hverfisgötu, hótað lögreglumanninum A, með því að segja að hann ætlaði að komast að því hvar A ætti heima og nauðga dóttur hans.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið 1983. Samkvæmt sakavottorði var hann dæmdur í febrúar 2000 til 30 daga skilorðsbundinnar fangelsisrefsingar vegna þjófnaðar. Hann var dæmdur í júní 2004 til 45 daga fangelsisrefsingar vegna eignaspjalla. í janúar 2008 gekkst hann undir viðurlagaákvörðun vegna ölvunaraksturs. Hann var dæmdur 20. maí 2009 til 60 daga skilorðsbundinnar fangelsisrefsingar vegna líkamsárása. Loks var hann dæmdur 8. janúar 2013 til tveggja mánaða skilorðsbundinnar fangelsisrefsingar vegna áfengislagabrots. Hefur ákærði rofið skilorð síðastgreinds refsidóms, sem verður dæmdur upp og ákærða gerð refsing í einu lagi, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fangelsi í þrjá mánuði.

Af hálfu ákæruvaldsins flutti málið Ó-kk-nf I-kk-nf Ó-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, H-kk-nf H-kk-nf S-kk-nf, sæti fangelsi í þrjá mánuði.

R-kvk-nf H-kvk-nf
S-45/2015

Ár 2015, föstudaginn 13. mars, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 45/2015: Ákæruvaldið (K-kvk-nf Ó-kvk-nf E-kvk-nf) gegn Á-kk-þgf H-kk-þgf Ó-kk-þgf (S-kk-nf K-kk-nf K-kk-nf hrl.), sem tekið var til dóms í sama þinghaldi.

Málið er höfðað með tveimur ákæruskjölum lögreglustjórans á höfuðborgarsvæðinu.

Í fyrsta lagi með ákæru, dagsettri 20. janúar sl. á hendur ákærða, Á-kk-þgf H-kk-þgf Ó-kk-þgf, kt. [...], Skógarási 15, Reykjavík, „fyrir eftirfarandi brot á árinu 2014:

1. Fíkniefnalagabrot, með því að hafa laugardaginn 16. ágúst í fangamóttöku hjá lögreglunni á höfuðborgarsvæðinu, Hverfisgötu 113-115 í Reykjavík, haft í vörslum sínum 0,22 g af amfetamín sem hann framvísaði til lögreglu.

Mál nr. 007-2014-47715

Telst þetta varða við 2. gr. sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Umferðarlagabrot, með því að hafa mánudaginn 8. september ekið bifreiðinni ML-233 um Reynisvatnsveg í Reykjavík sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist 495 ng af amfetamín og 0,5 ng/ml af tetrahýdrókannabínól) uns lögregla stöðvaði aksturinn skömmu síðar.

Mál nr. 007-2014-52408

Telst þetta varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Í öðru lagi er málið höfðað á hendur ákærða með ákæru, dagsettri 3. febrúar sl., fyrir „húsbrot, með því að hafa fimmtudaginn 31. júlí 2014 í heimildarleysi ruðst inn á heimili A fyrrum unnustu sinnar og barnsmóður, að [...], í [...] með því að brjóta upp hurð en íbúðin var mannlaus.

Telst þetta varða við 231. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 90 daga.

Dæma ber ákærða til þess að vera sviptur ökurétti ævilangt frá dómsbirtingu að telja.

Dæma ber ákærða til þess að greiða verjanda sínum, S-kk-þgf K-kk-þgf K-kk-þgf hrl. 200.000 krónur í málsvarnarlaun að meðtöldum virðisaukaskatti.

Þá ber að dæma að ákærði greiði annan kostnað af málinu, 131.395 krónur.

DÓMSORÐ:

Ákærði, Á-kk-nf H-kk-nf Ó-kk-nf, sæti fangelsi í 90 daga.

Ákærði er sviptur ökurétti ævilangt.

Ákærði greiði verjanda sínum, S-kk-þgf K-kk-þgf K-kk-þgf hdl. 200.000 krónur í málsvarnarlaun og greiði jafnframt 131.395 krónur í annan sakarkostnað.

P-kk-nf G-kk-nf.
S-58/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. janúar 2017, á hendur S-kk-þgf Ó-kk-þgf G-kk-þgf, kt. 000000-0000, Leifsgötu 28, Reykjavík, fyrir eftirtalin þjófnaðarbrot:

1. Miðvikudaginn 18. nóvember 2015 í verslun vínbúðarinnar við Skeifuna 5 í Reykjavík, stolið áfengisflösku að verðmæti kr. 9.387.

2. Þriðjudaginn 24. nóvember 2015 í verslun vínbúðarinnar við Stuðlaháls 2 í Reykjavík, stolið áfengisflösku að verðmæti kr. 6.999.

3. Miðvikudaginn 25. nóvember 2015 í verslun vínbúðarinnar við Borgartún 26 í Reykjavík, stolið áfengisflösku að verðmæti kr. 3.799.

Teljast brot þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í júlí 1973. Samkvæmt framlögðu sakavottorði, dagsettu 24. janúar 2017, hefur hann í tvígang verið fundinn sekur um auðgunarbrot. Með dómi Héraðsdóms Reykjavíkur, uppkveðnum 9. nóvember 2015, var ákærði dæmdur til að sæta fangelsi í fjóra mánuði, skilorðsbundið í þrjú ár, fyrir brot gegn 245. gr. almennra hegningarlaga, 1. mgr. 244. gr. sömu laga og 5. sbr. 6. gr. laga um ávana- og fíkniefni nr. 65/1974. Með vísan til 60. gr. almennra hegningarlaga nr. 19/1940 verður framangreindur skilorðsdómur tekinn upp og ákærða dæmd refsing í einu lagi fyrir öll brotin.

Með hliðsjón af framangreindu og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í fimm mánuði en fresta skal fullnustu refsingarinnar og falli hún niður að liðnum þremur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Ó-kk-nf G-kk-nf, sæti fangelsi í fimm mánuði en fresta skal fullnustu refsingarinnar og falli hún niður að liðnum þremur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-674/2015

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. nóvember 2015, á hendur B-kk-þgf K-kk-þgf, kennitala 000000-0000, Hverfisgötu 58 í Reykjavík, fyrir þjófnað með því að hafa aðfaranótt miðvikudagsins 10. desember 2014, brotist inn í einbýlishús að .... í Kópavogi, með því að spenna upp glugga á sambyggðum bílskúr á norðurhlið hússins, farið þaðan inn í gegn um anddyri og stolið fartölvutösku, bíllyklum, útivistarfatnaði og peningaveski sem innihélt kort og reiðufé, allt að áætluðu verðmæti kr. 156.000.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í desember 1990. Samkvæmt sakavottorði á hann að baki nokkurn sakaferil frá árinu 2007. Hann hefur einu sinni gengist undir lögreglustjórasátt vegna fíkniefnalagabrots og 10 sinnum hlotið dóm vegna ýmissa hegningarlagabrota og fíkniefnalagabrota. Nú síðast var ákærði dæmdur í 18 mánaða fangelsi 6. nóvember 2014 vegna brota gegn 1. mgr. 217. gr., 2. mgr. 218. gr., 233. gr. og 244. gr. almennra hegningarlaga. Við ákvörðun refsingar ákærða nú verður litið til skýlausrar játningar hans og jafnframt til sakaferils hans, en eldri dómar vegna auðgunarbrota hafa ítrekunaráhrif í málinu, sbr. 255. gr. almennra hegningarlaga. Með hliðsjón af framangreindu þykir refsins ákærða hæfilega ákveðin fangelsi í 2 mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 310.000 krónur, að meðtöldum virðisaukaskatti en ekki hlaust annar kostnaður af málinu.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

B-kvk-nf B-kvk-nf héraðsdómari kveður upp þennan dóm.

D Ó M S O R Ð:

Ákærði, B-kk-nf K-kk-nf, sæti fangelsi í 2 mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 310.000 krónur.

B-kvk-nf B-kvk-nf
S-90/2015

Ár 2015, miðvikudaginn 11. mars, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 90/2015: Ákæruvaldið (Ó-kk-nf I-kk-nf Ó-kk-nf) gegn A og B (S-kk-nf K-kk-nf K-kk-nf hrl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri sl. á hendur ákærðu, A, kennitala [...], [...] og B, kennitala [...], [...].

„fyrir rán, með því að hafa í félagi, að kvöldi fimmtudagsins 17. júlí 2014, farið inn í verslunina Pétursbúð við Ránargötu í Reykjavík, ákærði A með andlitið hulið peysu og derhúfu og vopnaður sprautunál, ákærði B með andlitið hulið trúðagrímu og vopnaður spýtu. Ákærðu ógnuðu starfsmanni verslunarinnar, C, með vopnum sínum og skipuðu henni að opna peningakassa sjóðsvélarinnar, auk þess sem ákærði B ýtti við C með spýtunni. Ákærðu tóku samtals kr. 57.500 úr peningakassanum og höfðu á brott með sér af vettvangi.

Telst þetta varða við 252. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og greiðslu alls sakarkostnaðar.“

Málavextir

Ákærðu hafa skýlaust játað það brot sem þeir eru saksóttir fyrir. Hafa þeir orðið sekir um athæfi það sem lýst er í ákærunni og réttilega er þar fært til refsiákvæðis. Þykir refsing beggja ákærðu, sem eru ungir að árum, hæfilega ákveðin fangelsi í 6 mánuði. Rétt er að fresta refsingu þessari og ákveða að hún falli niður að liðnum 2 árum frá dómsuppsögu að telja, haldi þeir almennt skilorð 57. gr. almennra hegningarlaga nr. 19, 1940.

Dæma ber ákærðu til þess að greiða óskipt verjanda sínum, S-kk-þgf K-kk-þgf K-kk-þgf hrl. 150.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærðu, A og B, sæti fangelsi í 6 mánuði. Frestað er refsingu þessari og fellur hún niður að liðnum 2 árum frá dómsuppsögu að telja, haldi þeir almennt skilorð.

Ákærðu greiði óskipt verjanda sínum, S-kk-þgf K-kk-þgf K-kk-þgf hrl. 150.000 krónur í málsvarnarlaun.

P-kk-nf G-kk-nf
S-236/2015

Mál þetta, sem þingfest var og dómtekið í dag, er höfðað með ákæru útgefinni af lögreglustjóranum á Suðurlandi þann 2. júní sl., sem barst dóminum 8. sama mánaðar, á hendur N-kk-þgf L-x-x, til heimilis að Torfufelli 31, Reykjavík, til dvalar að Skógum, Rangárþingi eystra

„fyrir umferðarlagabrot

með því að hafa, að kvöldi þriðjudagsins 26. maí 2015 ekið bifreiðinni DS-N72 sviptur ökurétti vestur Suðurlandsveg við Pétursey í Mýrdalshreppi.

Teljast brot ákærða varða við 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru þann 6. september sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða.

Samkvæmt framlögðu sakavottorði hefur ákærði þrisvar sinnum áður sætt refsingu fyrir brot á umferðarlögum nr. 50/1987. Í máli þessu koma sérstaklega til skoðunar þau tilvik þar sem um brot gegn 1. mgr. 48. gr. umferðarlaga nr. 50/1987, þ.e. akstur sviptur ökurétti, er að ræða. Ákærði gekk undir sáttir hjá lögreglustjóra þann 28. og 31. janúar sl. fyrir að hafa ekið sviptur ökurétti þrisvar sinnum, þann 4., 11. og 12. desember 2014. Þann 21. apríl sl. gekk ákærði undir sátt hjá lögreglustjóra fyrir akstur sviptur ökurétti en brotið átti sér stað þann 7. febrúar sl. Ákærði er nú fundinn sekur um akstur sviptur ökurétti og er það brot hans, að virtum hegningaraukasjónarmiðum, nú ítrekað öðru sinni.

Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna.

K-kk-nf Ó-kk-nf U-kk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, N-x-x L-x-x, sæti fangelsi í 30 daga.

K-kk-nf Ó-kk-nf U-kk-nf.
S-10/2015

Mál þetta höfðaði lögreglustjórinn á Vesturlandi með ákæru 16. febrúar 2015 á hendur ákærða, M-x-x J-x-x Z-x-x, kt. ..., Skógarflöt 7, Akranesi. Málið var dómtekið 24. mars sl.

Í ákæruskjali segir að málið sé höfðað gegn ákærða fyrir líkamsárás þriðjudaginn 17. júní 2014 á Akranesi, með því „að hafa veist að eiginkonu sinni A..., kt. ..., kýlt hana nokkur högg með krepptum hnefum í andlitið með þeim afleiðingum að hún hlaut brot á báðum nefbeinum og brot á efra kjálkabeini (maxilla) vinstra megin auk þess sem hún fékk marbletti í andlitið, aðallega vinstra megin.

Telst þetta varða við 1. mgr. 218. gr. almennra hegningarlaga nr. 19/1940, sbr. 110. gr. laga nr. 82/1998 og 10. gr. laga nr. 20/1981.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem er réttilega fært til refsilaga í ákæru.

Ákærði, sem ekki á sakarferil að baki, á sér þær málsbætur einar að hann hefur játað sök. Það þykir horfa refsingu ákærða til þyngingar, sbr. 3. mgr. 70. gr. almennra hegningarlaga, að brot hans beindist að eiginkonu hans á heimili þeirra. þykir að öllu virtu refsing ákærða hæfilega ákveðin þriggja mánaða fangelsi en rétt þykir að fresta fullnustu refsingarinnar og falli hún niður að þremur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga, með síðari breytingum.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, M-x-x J-x-x Z-x-x, sæti fangelsi í þrjá mánuði, en fresta skal fullnustu refsingarinnar og falli hún niður að þremur árum liðnum frá uppkvaðningu dómsins.

G-kk-nf S-kk-nf
S-113/2015

Mál þetta höfðaði lögreglustjórinn á Vesturlandi með ákæru 5. ágúst 2015 á hendur ákærða, A-kk-þgf Þ-kk-þgf, kt. ..., Höfðabraut 14, Akranesi. Málið var dómtekið 27. október sl.

Í ákæruskjali segir að málið sé höfðað gegn ákærða fyrir líkamsárás aðfaranótt sunnudagsins 12. apríl 2015 á Akranesi, með því „að hafa kýlt A-kk-þf F-kk-þf G-kk-þf, kt. ..., hnefahöggi í andlitið með þeim afleiðingum að kinnbein og efri kjálki vinstra megin brotnuðu.“

Telst þetta varða við 1. mgr. 218. gr. almennra hegningarlaga nr. 19/1940, sbr. 110. gr. laga nr. 82/1998 og 10. gr. laga nr. 20/1981.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem er réttilega fært til refsilaga í ákæru.

Samkvæmt sakavottorði hefur ákærði ekki mál á sakaskrá sem hefur áhrif á ákvörðun viðurlaga. Ákærði á sér þær málsbætur einar að hann hefur játað sök. þykir að öllu virtu refsing ákærða hæfilega ákveðin tveggja mánaða fangelsi en rétt þykir að fresta fullnustu refsingarinnar og falli hún niður að þremur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga, með síðari breytingum.

Ákærði greiði allan sakarkostnað samkvæmt yfirliti lögreglu og ákvörðun dómsins um þóknun verjanda, eftir atvikum bæði á rannsóknarstigi og fyrir dómi sem ákveðin er að meðtöldum virðisaukaskatti, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, A-kk-nf Þ-kk-nf, sæti fangelsi í tvo mánuði, en fresta skal fullnustu refsingarinnar og falli hún niður að þremur árum liðnum frá uppkvaðningu dómsins.

Ákærði greiði málsvarnarlaun verjanda síns, S-kk-ef K-kk-ef K-kk-ef, hrl., 244.952 krónur, og ferðakostnað verjandans 58.200 krónur. Þá greiði ákærði annan sakarkostnað að fjárhæð 28.000 krónur.

G-kk-nf S-kk-nf